LĪGUMS Nr.B5-2014/_______
par ražotāja „BK Medical” intraoperatīvās zondes „8666-RF” piegādi
Rīgā, 2014.gada ____.___________________


SIA “Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1038 (turpmāk tekstā – Pasūtītājs), kuru saskaņā ar statūtiem un 2014.gada 26.augusta pilnvaru Nr.A1/1.1-18/14/43 pārstāv valdes valdes locekle Anita Slokenberga un valdes loceklis Imants Rezebergs, no vienas puses, un


SIA „Scanmed”, reģistrācijas Nr.40003665589, juridiskā adrese Nometņu iela 13-3, Rīga, LV-1048 (turpmāk tekstā – Izpildītājs), tās prokūristes Elitas Siliņas personā, kura rīkojas uz prokūras pamata, no otras puses,

abi kopā turpmāk saukti “Puses”, katrs atsevišķi “Puse”, 

pamatojoties uz Pasūtītāja rīkotā iepirkuma „Ražotāja „BK Medical” intraoperatīvās zondes „8666-RF” piegāde”, id.Nr. RAKUS 2014/57M (turpmāk tekstā – Iepirkums) rezultātiem, noslēdz šo līgumu (turpmāk tekstā –Līgums):

1. Līguma priekšmets
1.1 Pasūtītājs pasūta, bet Izpildītājs apņemas piegādāt ražotāja „BK Medical” intraoperatīvo laproskopisko zondi „8666-RF”, kas atbilst Pielikumā Nr.1 pievienotajai tehniskajai specifikācijai (turpmāk tekstā – Prece), kā arī veikt tās tehnisko apkalpošanu garantijas laikā.
1. Līgumcena un norēķinu kārtība
2.1. Līgumcena bez pievienotās vērtības nodokļa (turpmāk tekstā – PVN) ir 17 000 EUR (septiņpadsmit tūkstoši euro), PVN 21% apmērā ir 3 570 EUR (trīs tūkstoši pieci simti septiņdesmit euro). Kopējā Līgumcena ar PVN ir 20 570 EUR (divdesmit tūkstoši pieci simti septiņdesmit euro).

2.2. Līgumcenā ar PVN ietilpst visas izmaksas, kas saistītas ar Preces piegādi, transportu, nodokļiem, nodevām un tehnisko apkalpošanu garantijas laikā. Pasūtītājam nav pienākuma veikt nekādus citus papildu maksājumus.

2.3. Pasūtītājs norēķinās ar Izpildītāju par Preci, veicot pārskaitījumu uz Līgumā norādīto Izpildītāja bankas kontu, 60 (sešdesmit) kalendāro dienu laikā no Preces nodošanas – pieņemšanas akta abpusējas parakstīšanas un rēķina saņemšanas. 
2.4. Ja Pasūtītājs kavē Līguma 2.3.punktā noteikto samaksas termiņu, Izpildītājs ir tiesīgs pieprasīt līgumsodu 0,05 % apmērā no neapmaksātās rēķina summas par katru nokavējuma dienu, bet ne vairāk kā 10 % no visas Līguma summas.
2.5. Ja Izpildītājs kavē Līguma 3.3.punktā noteikto Preces piegādes termiņu, Pasūtītājs ir tiesīgs pieprasīt līgumsodu 0,05 % apmērā no Līguma kopējās summas par katru nokavējuma dienu, bet ne vairāk kā 10 % no visas Līguma summas.
2.6. Līgumsoda samaksa neatbrīvo Puses no saistību izpildes.

3. Preču piegāde vieta, kārtība un termiņi

3.1. Piegādātājam Prece ir jāpiegādā SIA „Rīgas Austrumu klīniskā universitātes slimnīca” stacionāra „Gaiļezers” Operāciju blokā Hipokrāta ielā 2, Rīgā.
3.2. Izpildītājs Preču piegādes laikā nedrīkst traucēt stacionāra pamatdarbu.

3.3. Preču piegādes termiņš ir 2 (divas) nedēļas no Līguma abpusējas parakstīšanas dienas.

3.4. Par Preču piegādi un nodošanu Pasūtītājam, Puses sastāda un paraksta Preču nodošanas – pieņemšanas aktu, kas ir pamats Izpildītājam rēķina izrakstīšanai.

3.5. Ja Preces pieņemšanas procesā tiek konstatēti Preces defekti, Puses sastāda Preces defekta aktu, kurā vienojas par Preces defektu novēršanu vai līdzvērtīgas Preces piegādi.

4. Pušu pienākumi
4.1. Pasūtītājs apņemas:

4.1.1. nodrošināt brīvu piekļuvi Preču piegādes vietai; 

4.1.2. veikt samaksu par preci Līgumā noteiktajā kārtībā un apmērā.

4.2. Izpildītājs apņemas:

4.2.1. veikt Preces piegādi;

4.2.2. nodrošināt Precei 24 (divdesmit četru) mēnešu garantiju no Preces nodošanas – pieņemšanas akta parakstīšanas brīža. 

5. Konfidencialitāte
5.1. Puses apņemas Līguma darbības laikā un pēc Līguma izbeigšanās neizpaust trešajām personām jebkuru informāciju par otras Puses saimniecisko darbību.

5.2. Izņēmums no Līguma 5.1.punktā noteiktā ir gadījumi, kad informācijas izpaušana ir pamatota ar tiesību normu vai kad informācija par vienu no Pusēm ir kļuvusi publiski pieejama no otras Puses neatkarīgu iemeslu dēļ.

6. Līguma darbības termiņš un Līguma laušanas kārtība
6.1. Līgums stājas spēkā ar abu Pušu (to pilnvarotu pārstāvju) Līguma parakstīšanas brīdi un tiek noslēgts līdz Pušu saistību pilnīgai un pienācīgai izpildei.
6.2. Pasūtītājam ir tiesības izbeigt Līgumu, ja Izpildītājs nepilda savas līgumsaistības, par Līguma izbeigšanu informējot Izpildītāju rakstiskā formā vismaz 10 (desmit) dienas iepriekš.

6.3. Izpildītājam ir tiesības izbeigt Līgumu, ja Pasūtītājs neveic rēķina apmaksu Līgumā noteiktajā kārtībā un termiņos, rakstveidā brīdinot Pasūtītāju vismaz 10 (desmit) dienas iepriekš.

6.4. Līguma izbeigšana neatbrīvo Puses no tām savstarpējām finansiālām un citām no Līguma izrietošām saistībām, kas radušās Līguma darbības laikā un nav tikušas nokārtotas līdz Līguma izbeigšanai.

7. Strīdu izskatīšanas kārtība
7.1. Visi strīdi starp Pusēm tiek risināti savstarpēju sarunu veidā.

7.2. Ja strīds sarunu veidā nav atrisināts 20 (divdesmit) dienu laikā no pirmo sarunu uzsākšanas dienas, tad tas izšķirams tiesā Latvijas Republikā spēkā esošo normatīvo aktu noteiktajā kārtībā.

8. Nepārvarama vara
8.1. Puses tiek atbrīvotas no atbildības par pilnīgu vai daļēju Līguma neizpildi, ja tā ir notikusi nepārvaramas varas rezultātā. Nepārvarama vara Līgumā nozīmē tādus apstākļus, kuri ir ārpus Pušu kontroles un atbildības – tos nav iespējams paredzēt vai ar saprātīgiem līdzekļiem novērst vai izvairīties no tiem. Nepārvaramas varas apstākļi ir dabas katastrofas, plūdi, ugunsnelaime, zemestrīce un citas stihiskas nelaimes, kā arī kara darbība, streiki, jauni likumi vai kādi citi normatīvie akti, ja tie tieši ietekmē Līguma izpildi.

8.2. Pusei, kas nokļuvusi nepārvaramas varas apstākļos, bez kavēšanās, bet ne vēlāk kā 5 (piecu) darba dienu laikā pēc to iestāšanās rakstiski jāinformē par to otra Puse. Ziņojumam jāpievieno izziņa, ko izsniegušas kompetentas iestādes un kas satur minēto apstākļu apstiprinājumu un raksturojumu. Ar Līgumam pievienojamo rakstisko vienošanos Puses apliecinās to, vai šādi apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus. Līgumsaistību turpināšanas gadījumā Puses apņemas līgumsaistību termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.

8.3. Ja minēto apstākļu dēļ Līgums nedarbojas ilgāk par 3 (trim) kalendārajiem mēnešiem, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt tos zaudējumu, kas radušies Līguma izbeigšanas rezultātā un tieši izriet no nepārvaramas varas apstākļiem.
9. Citi noteikumi
9.1. Puses pilnvaro Līguma izpildes kontaktpersonas:

9.1.1. no Izpildītāja puses – Kārlis Zariņš, tālr. 67231485, mob.tel. 29484420, e-pasts: karlis.zarins@scanmed.lv.
9.1.2.  no Pasūtītāja puses – Diagnostiskās radioloģijas centra vadītāja Māra Epermane, tālr. 67042397, mob.tel. +371 29418134, e-pasts: mara.epermane@aslimnica.lv .
9.2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

9.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas, vai kādi Līgumā minētie Pušu vai to pilnvaroto personu rekvizīti, telefona, faksa numuri, elektroniskā pasta adreses, adreses, amati, struktūrvienību nosaukumi u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.

9.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu likumīgajiem saistību un tiesību pārņēmējam.

9.5. Visi paziņojumi un uzaicinājumi, kuri ir būtiski Līguma saistību izpildes sakarā, kā arī Līguma vienpusēji parakstītie eksemplāri, Pusēm ir jānosūta uz Līgumā norādītajām adresēm ierakstītās vēstulēs vai iesniedzot to personīgi, taču informācijas ātrākai un konstruktīvākai apmaiņai Puses var izmantot elektroniskos sakaru līdzekļus: e-pastu, faksu vai sazināties telefoniski.

9.6. Jebkādas izmaiņas un papildinājumi Līgumā izdarāmi, abpusēji saskaņojot un rakstiski noformējot Vienošanos, kas pēc tās abpusējas parakstīšanas kļūst par Līguma neatņemamu sastāvdaļu.

9.7. Līgums ir sagatavots latviešu valodā uz trim lapām ar vienu pielikumu uz vienas lapas (viss kopā – četras lapas) un parakstīts divos identiskos eksemplāros – pa vienam katrai Pusei. Abiem eksemplāriem ir vienāds juridiskais spēks.

10. Līgumslēdzēju rekvizīti un paraksti
	PASŪTĪTĀJS:

SIA „Rīgas Austrumu klīniskā universitātes slimnīca” 

Hipokrāta iela 2, Rīga, LV-1038

Reģ. Nr. 40003951628

Banka: AS SWEDBANK
Kods: HABALV22

Konts: LV24 HABA 0001 4070 4590 5

_______________________________

Valdes locekle A.Slokenberga 

_______________________________

Valdes loceklis I.Rezebergs
	IZPILDĪTĀJS:

SIA “Scanmed” 

Nometņu iela 13-3, Rīga, LV-1048

Reģ. Nr.40003665589                                                    

Banka: AS SWEDBANK 

Kods: HABALV22

Konts: LV08 HABA 0551 0132 1845 1
_______________________________

Prokūriste E.Siliņa



Līguma Nr.B5-2014/_______
Pielikums Nr.1

Tehniskā Specifikācija

Prasības ražotāja „BK Medical” intraoperatīvai laproskopiskai zondei „8666-RF”:

1) jābūt savietojamai ar „BK Medical” ultrasonogrāfijas iekārtu „Flex Focus 800”;

2) jābūt sterilizējamai;

3) jābūt iespējai lietot ar sterilizējamu biopsijas uzliku;

4) nepieciešamās zondes kustības – uz augšu, uz leju, pa labi un pa kreisi;

5) nepieciešamā zondes darbības frekvence diapazonā 10- 4.3 MHz;

6) lietotāju apmācība – instruktāža jaunās zondes ekspluatācijā un apstrādē darbā iesaistītām personām;

7) garantijai jābūt ne mazākai kā 24 (divdesmit četri) mēneši.

	PASŪTĪTĀJS:
SIA „Rīgas Austrumu klīniskā 
universitātes slimnīca” 

_______________________________

Valdes locekle A.Slokenberga 

_______________________________

Valdes loceklis I.Rezebergs
	IZPILDĪTĀJS:

SIA “Scanmed” 

_______________________________

Prokūriste E.Siliņa

